
ATODIAD GA36a

	MANYLEB ASESU LEFEL 4 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA (Addysg) gyda SAC

	Modwl:
	Yr Iaith ar Daith 1

	Cod y modwl:
	ECAD4002c
(Rhan 2)
	Cyfraniad at Asesiad Cyffredinol y Modwl  (%):
	60%

	Darlithydd:
	Catrin Evans-Thomas
	Gwiriwr Mewnol:
	Natalie Griffiths

	Teitl yr Aseiniad:
	Darllen stori i blant â rhesymeg ac adfyfyriad
	Nifer o eiriau (neu’r cyfwerth): 
	1,800 o eiriau

	Dyddiad cyflwyno:
	[bookmark: _GoBack]Mai 8fed 2019 am 23:59
	Dyddiad dychwelyd marciau dros dro ac adborth ysgrifenedig: 
	Mehefin 6ed 2019
am 17:00

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   







	Deilliannau Dysgu’r Modwl 
(o faes llafur y modwl)

	

· I ddatblygu gwybodaeth a dealltwriaeth hyfforddeion o’r iaith Gymraeg a datblygu eu hyder wrth ei defnyddio ar lafar ac ar bapur.

· I alluogi hyfforddeion i gyflwyno’r Gymraeg yn gywir wrth addysgu yn y sector cynradd







	
DISGRIFIAD O’R DASG




Tasg 1:  

Dewis stori addas i’w chyflwyno i grŵp o blant gan nodi’r rhesymeg dros ddewis y stori honno a’r prif nodau ynghlwm wrth ddewis y stori.  Dylid nodi’r gynulleidfa arfaethedig,  a’r  math o gyfleoedd addysgu iaith y byddai’r stori yn eu cynnig.  Gallai hyn gael ei gyflwyno ar ffurf cynllun gwers. (hyd at 200 gair)


Tasg 2:  

Darllen stori i grŵp o blant yn ystod eich cyfnod PAP.  Bydd angen i chi ffilmio eich hun fel tystiolaeth i’w dadansoddi gennych ac i’w chyflwyno fel rhan o asesiad y modwl.  (hyd at 5 munud)


Tasg 3:  

Adfyfyriad ysgrifenedig ar dasg 2 (hyd at 1200 gair)


	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  
Defnyddiwch y darlleniadau hanfodol a’r darlleniadau a argymhellir ar addysgu a dysgu iaith a nodwyd yn Llawlyfr y Modiwl a chymhwyswch rhain i’ch trafodaethau. Gellir defnyddio ffynonellau perthnasol eraill. Byddai dogfennau a chyhoeddiadau Llywodraeth Cymru ac Estyn ar addysgu Cymraeg yn y sector cyfrwng Saesneg hefyd yn ddefnyddiol. Sicrhewch eich bod yn cyfeirnodi yn unol â Chanllaw Cyfeirnodi Harvard PCYDDS. 


2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  
Dylai eich rhesymeg a'ch gwerthusiad ddangos bod gennych chi wybodaeth a dealltwriaeth o oed a galluoedd y disgyblion yn eich dosbarth a'ch bod wedi ystyried hyn wrth ddewis llyfr a fydd yn apelio a diddordeb y disgyblion. Gallai'r llyfr dewisol fod o bosibl yn gysylltiedig â'r gwaith y mae'r disgyblion yn ei gwblhau yn y dosbarth.


3. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  

Dylech ddangos dealltwriaeth o addysgeg effeithiol sy'n berthnasol i'ch dosbarth o bosib trwy arsylwi gan yr athro dosbarth. Dylech nodi propiau rydych chi'n eu defnyddio i gefnogi darllen y stori. Dylech amrywio tôn eich llais i ychwanegu diddordeb i'r stori. Gallech gynnwys enghreifftiau o ymarfer dda ar addysgu Cymraeg yn y sector cyfrwng Saesneg, e.e. fel y nodwyd gan Estyn.

4. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.

Canllawiau penodol i'r asesiad hwn:  
Dylech ddangos eich bod yn medru cyflwyno eich pwyntiau, meddyliau ac adlewyrchiadau eich hunan mewn aseiniad ysgrifenedig cydlynol a chlir sydd wedi ei gyflwyno a’i ysgrifennu’n dda. Fel athro posibl ar gyfer y dyfodol dylech sicrhau bod eich gwaith yn ramadegol gywir, gyda defnydd iaith proffesiynol a fanwl gywir. 

5. Gwrando a deall / Llafar / Darllen a Deall / Ysgrifennu

a. Gwrando a deall 
Mae’n rhaid i’ch gwaith brofi eich bod yn manteisio ar bob cyfle – oddi fewn i’ch ystod gallu – i osod tasgau ac ymgymryd â gweithgaredd sy’n profi eich bod yn gwrando ar y ffordd y mae’r dysgwyr yn defnyddio’r Gymraeg ac yn eu deall trwy ymateb yn briodol.  Dylech ddarparu tystiolaeth eich bod yn annog dysgwyr i gyfathrebu oddi fewn i’w cyraeddiadau ieithyddol yn y Gymraeg gan feithrin datblygiad pellach. 
Rhaid i chi ddarparu tystiolaeth weledol a chlywedol sy’n seiliedig ar ddarllen stori a chynnal gweithgaredd gyda’r dysgwyr. 
 
b. Llafar 
Mae’n rhaid i’ch gwaith gynnig tystiolaeth eich bod yn manteisio ar bob cyfle - oddi fewn i’ch ystod gallu - i ddefnyddio’r Gymraeg ar lafar gyda’r dysgwyr.  Disgwylir i chi ddewis stori a gweithgaredd fydd yn cynnig cyfleoedd i ymestyn sgiliau llafar Cymraeg y dysgwyr oddi fewn i’w cyraeddiadau ieithyddol gan feithrin datblygiad pellach.  Dylid arddangos dulliau amrywiol o addysgu’r iaith megis drilio, canu, gofyn cwestiynau ynghyd ag unrhyw fethodolegau perthnasol er mwyn ymestyn dealltwriaeth a defnydd y dysgwyr o’r Gymraeg ar lafar.  Dylech ddarparu tystiolaeth weledol a chlywedol sy’n dangos ymdrech i fodelu iaith a chynnig arweiniad ieithyddol ar lafar i’r dysgwyr. 
 
c. Darllen 
Disgwylir i chi ddewis a darllen stori sy’n addas i’ch dysgwyr a’u cyraeddiadau ieithyddol.  Dylech gynnig tystiolaeth weledol a chlywedol sy’n profi - oddi fewn i’ch ystod gallu - eich bod yn darllen y stori mewn ffordd sy’n profi eich dealltwriaeth chi o ystyr y testun ynghyd â’ch dealltwriaeth o botensial y testun fel adnodd sy’n datblygu sgiliau Cymraeg eich dysgwyr.  Dylid manteisio ar unrhyw gyfle posibl i feithrin sgiliau darllen ac ynganu’r dysgwyr wrth ddarllen y stori a chyflwyno adnodd sy’n seiliedig ar y stori. 
 
d. Ysgrifennu 
Disgwylir i bob myfyriwr gyflwyno modelau ysgrifennu cywir Cymraeg – oddi fewn i’ch ystod gallu - i’r dysgwyr (efallai gan ysgrifennu ar y bwrdd gwyn).  Dylech gyflwyno tystiolaeth weledol ar ffurf ffilm ac adnodd ysgrifenedig atodol o’ch gallu i gyflwyno’r Gymraeg yn ysgrifenedig.



	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 1 o 10


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	10
	

	





	
	

	
	
	

	2. Sgiliau Gwybodaeth a Dealltwriaeth

	10
	

	





	
	

	
	
	

	
3. Sgiliau Cymhwyso Ymarferol
	10
	

	





	
	

	
	
	

	
4. Sgiliau Trosglwyddadwy ar gyfer Bywyd ac Arfer Proffesiynol

	10
	

	





	
	

	
	
	

	6. Gwrando a deall / Llafar / Darllen a Deall / Ysgrifennu

	60
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	




	MEINI PRAWF ASESU GENERIG 



	Lefel 4

	Yn unol â’r Framework for Higher Education Qualifications, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion gwaelodol sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol.  Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.



	Lefel 4
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth.  Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.   Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol.  Rhai anghywirdebau sylweddol a/neu ddeunydd amherthnasol.   
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll.  
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder. 
	Gwybodaeth gymwys am y cysyniadau a’r egwyddorion gwaelodol sylfaenol.  Arddengys ddealltwriaeth dda iawn.  
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl  o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol.  Fawr ddim neu ddim gwerthuso o’r cysyniadau a’r egwyddorion gwaelodol sylfaenol. 
Wedi methu datblygu dadleuon, gan arwain at farn afresymegol neu annilys.  Fawr ddim neu ddim defnydd o dystiolaeth i gefnogi barn. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol.  Dehongli data’n wan, datblygu dadleuon a barn yn ddiffygiol.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio. 
Gall ddehongli data ansoddol a meintiol ond â rhai gwallau.  Peth tystiolaeth i gefnogi dadleuon cynyddol a barn  ond gall y rhain fod heb eu datblygu’n ddigonol neu ag ychydig o anghysondeb / camddehongli. 

	Gwerthuso da o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol, gyda mân wallau. 
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan.  
	Gwerthuso graenus o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir.  Gallu i ddyfeisio  dadleuon gan ddefnyddio tystiolaeth i lunio barn sy’n briodol a dilys ar y cyfan.  

	Gwerthuso rhagorol o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir ac â pheth mewnwelediad.  Gallu rhagorol i ddyfeisio  dadleuon gan ddefnyddio tystiolaeth a llunio barn sy’n briodol a dilys.  
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth.  Dehongli data ansoddol a meintiol mewn modd rhagorol. 
Gallu eithriadol i ddyfeisio  dadleuon gan ddefnyddio tystiolaeth a llunio barn sy’n hollol briodol a dilys.  

	Sgiliau ymarferol
(Dulliau gwahanol o ddatrys problemau mewn cyd-destunau penodol). 

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Tystiolaeth wan iawn o ddulliau gwahanol o ddatrys problemau mewn cyd-destunau penodol.  
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Tystiolaeth wan o ddulliau gwahanol o ddatrys problemau mewn cyd-destunau penodol. 


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso.  
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau.  
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso.  Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.  
	Lefelau eithriadol o sgiliau cymhwyso a defnyddio mewn cyd-destunau ymarferol penodol.  Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol. 

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth / gwaith mewn modd cywir a dibynadwy,  gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.) 
	Mae’r gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad a/neu gywirdeb mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid. 
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid. 
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus.  
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân gwendid  achlysurol yn unig. 
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Gwrando a deall
	Ddim yn ymdrechu i ryngweithio yn y Gymraeg nac yn ymateb mewn unrhyw ffordd.
	Ddim yn rhyngweithio ag eraill yn y Gymraeg.
	Yn dechrau rhyngweithio yn Gymraeg drwy ddeall ac ymateb i gwestiynau syml sy’n berthnasol i’r dasg ac i sefyllfaoedd ystafell ddosbarth. 
	Yn rhyngweithio’n dda yn Gymraeg ac yn dechrau deall ac ymateb yn annibynnol mewn sefylfaoedd grŵp.
	Yn rhyngweithio’n dda iawn yn Gymraeg gan ddeall ac ymateb yn annibynnol mewn sefyllfaoedd grŵp.
	Yn rhyngweithio’n hyderus yn Gymraeg ac yn bwrpasol gan ddeall a  gwahaniaethu rhwng sefyllfaoedd grŵp ac un-i-un.
	Yn rhyngweithio’n hyderus iawn yn Gymraeg ac yn bwrpasol gan ddeall ac ymateb yn ddigymell gydag unigolion a grwpiau.

	Llafar
	Ddim yn ymdrechu i gyfathrebu ar lafar yn Gymraeg.
	Heb fod yn cyfathrebu’n effeithiol ar lafar.  Siarad yn aneglur, yn undonog, â llawer o oedi heb ynganu’n gywir nac yn Gymreig.
	Yn dechrau cyfathrebu’n effeithiol ar lafar.  Siarad yn eglur ar y cyfan, gyda pheth oedi, ac ymgais i ynganu’n gywir a Chymreig.
	Yn gyffredinol, yn cyfathrebu’n effeithiol ar lafar.  Siarad yn eglur, heb fawr o oedi gydag ynganiad Cymreig ar y cyfan.             Hyder cynyddol i adnabod gwallau personol a’u cywiro.


	Yn cyfathrebu ar lafar gan amlaf yn effeithiol iawn.  Siarad yn eglur gan fwyaf, dim oedi ac ynganiad Cymreig.                  Hyder i adnabod gwallau personol a gwallau eraill a’u cywiro.

	Yn cyfathrebu ar lafar yn hyderus a chydlynol heb oedi ac ynganiad Cymreig a chywir.                Cywiro gwallau personol lle bo angen a chywiro gwallau eraill yn ddidrafferth ar y cyfan.

	Yn cyfathrebu ar lafar ac yn arwain trafodaethau sy’n cynnwys terminoleg fwy technegol yn gwbl hyderus a chydlynol heb oedi o gwbl ac ynganiad cwbl Gymreig a chywir.  Cywiro gwallau eraill yn ddidrafferth a hynny’n gywir ac yn glir.

	Darllen a deall
	Dim dealltwriaeth nac ymdrech i ddeall testun.
	Dealltwriaeth arwynebol o’r testun.  Gallu darllen straeon syml ond heb ynganu’n gywir na chyfleu ystyr yr awdur.
	Dealltwriaeth foddhaol o’r testun.  Gallu darllen straeon syml gydag ymgais i ynganu’n gywir gan ddechrau cyfleu ystyr yr awdur.
	Dealltwriaeth dda o’r testun.  Gallu darllen straeon addas ac ynganu’n gywir ar y cyfan gan gyfleu ystyr yr awdur yn gyffredinol.
	Dealltwriaeth dda iawn o’r testun.  Gallu darllen straeon addas yn eithaf hyderus ac ynganu’n gywir mewn ffordd sy’n cyfleu ystyr yr awdur.
	Dealltwriaeth aeddfed o’r testun.  Gallu darllen straeon addas yn hyderus ac ystyrlon gan gyfleu ystyr yr awdur yn gwbl gywir.

	Dealltwriaeth lwyr o’r testun.  Gallu darllen straeon addas yn gwbl hyderus, ac yn ystyrlon gan gyfleu ystyr yr awdur yn gwbl gywir a’i gyfoethogi lle bo cyfle.

	Ysgrifennu

	Arddull ysgrifennu anodd i’w ddeall.
	Strwythur gwan ac arddull ysgrifennu aneglur.  Braidd dim brawddegau na chystrawennau cywir a’r eirfa’n wan.
	Strwythur ac arddull ysgrifennu boddhaol.  Rhai brawddegau a chystrawennau yn gywir gan ddefnyddio geirfa foddhaol.
	Strwythur da gydag arddull ysgrifennu clir.  Brawddegau a chystrawennau’n gywir yn gyffredinol gan ddefnyddio geirfa addas.
	Strwythur da iawn ac arddull ysgrifennu sy’n cynnal y darllenydd. Brawddegau a chystrawennau’n gywir gan fwyaf, geirfa dda iawn.
	Strwythur ac arddull ysgrifennu ardderchog sy’n ennyn a chynnal diddordeb y darllenydd. Brawddegau ymestynnol a chystrawennau’n gywir, geirfa gyfoethog.
	Strwythur ac arddull ysgrifennu aeddfed a rhagorol sy’n ennyn a chynnal diddordeb y darllenydd. Brawddegau ymestynnol a chystrawennau’n hollol gywir, geirfa gyfoethog ac idiomatig.

